projecte-aina/catalan_government_crawling huggingface dataset:
El proper dimecres 27 de maig de 2020 es durà terme un seminari interactiu sobre la declaració de despeses i de finançament del Programa de cooperació territorial Espanya-França-Andorra (POCTEFA) 2014-2020.
Aquest webinari està adreçat principalment als beneficiaris dels projectes programats a la 3a. convocatòria de projectes, però també podran inscriure's tots els beneficiaris i socis de projectes POCTEFA de les convocatòries anteriors.
En aquest seminari intervindran la Secretaria Conjunta del Programa, l'Autoritat de Gestió i el controlador de primer nivell KPMG.
El webinari tindrà una duració aproximada de 90 minuts i es faran 2 sessions, una en francès i una altra en castellà.
El Programa de la conca mediterrània (Programa IEV CTF Med) 2014-2020 té per objectiu desenvolupar una àrea de pau, estabilitat, prosperitat i bon veïnatge entre els països mediterranis de la UE i altres països mediterranis no pertanyents.
El Programa està actualment en fase d'elaboració.
Està previst que el Comitè de Programació aprovi el text a finals de 2014 i es trameti a la Comissió Europea a mitjans de 2015.
El territori elegible és el que es mostra en el següent mapa:
En el marc del període de programació 2014 -2020, la Comissió Europea té, amb especial determinació, el repte d'incrementar substancialment el nivell de coneixement per part de la ciutadania europea de la política regional implementada a través dels fons europeus, entre els quals hi ha el Fons europeu de desenvolupament regional (FEDER).
La Generalitat de Catalunya, com a organisme intermedi del Programa operatiu FEDER de Catalunya 2014-2020 ha de garantir el compliment dels articles 115-117 referents a informació i comunicació del Reglament (UE) no1303/2013 i de l'Annex XII d'aquest mateix reglament, que estableix les directrius fonamentals en aquesta matèria.
En aquest sentit, l'Estratègia de comunicació del PO FEDER de Catalunya 2014-2020 ha de complir amb dos grans objectius:
Així, l'èxit de l'Estratègia de comunicació i el seu impacte qualitatiu es mesurarà en funció de les Bones pràctiques d'actuacions cofinançades seleccionades i presentades al llarg del període de programació.
Pla d'avaluació dels Programes Operatius FEDER - Elements comuns
Juntament amb el Pla comú d'avaluació, defineix el sistema d'avaluació, els objectius, mecanismes de governança i coordinació, i la previsió de les avaluacions que es planeja realitzar sobre les intervencions del programa.
Per a l'Informe d'execució 2016, aprovat pel Comitè de Seguiment del 31 de maig de 2017.
Per a tot el període 2014-2020, i a partir de 2016, Catalunya presentarà a la Comissió Europea un informe anual sobre l'execució del PO FEDER de Catalunya en l'exercici financer anterior.
Aquests informes d'execució anuals presenten informació clau sobre l'execució del PO i les seves prioritats en relació amb les dades financeres, els indicadors comuns i específics del programa i els valors prevists quantificats.
Es posa també a disposició de la ciutadania un resumen executiu del seu contingut.
Acceptat per la Comissió Europea
És la resposta de Catalunya a l'exigència de la Comissió Europea que els estats i les regions de la UE elaborin estratègies de recerca i innovació per a l'especialització intel·ligent.
La RIS3CAT recull l'estratègia de recerca i innovació per a l'especialització intel·ligent de Catalunya, que defineix el marc a partir del qual el Govern desenvolupa les actuacions i els programes de R+D+I per al període 2014-2020 i dóna suport a la generació i el desenvolupament de projectes innovadors.
Per a més informació cliqueu a l'enllaç Estratègia RIS3CAT.
L'Acord d'Associació és un document estratègic i de prioritats d'inversió que cada Estat membre ha d'elaborar en col·laboració amb les autoritats locals i regionals competents, els interlocutors econòmics i socials, i organismes que representin la societat civil.
Aquest document inclou tots els ajuts dels Fons Estructurals i d'Inversió Europeus (FEDER, FSE, FEADER i FEMP) d'aquest Estat per al període 2014-2020.
En el cas de l'Estat espanyol, la Direcció General de Fons Comunitaris del Ministeri d'Hisenda i Administracions Públiques és qui coordina els treballs per a l'elaboració del document.
Per a més informació, consulteu el següent enllaç a la Direcció General de Fons Comunitaris.
La reunió del segon Comitè de Seguiment del Programa Operatiu FEDER de Catalunya 2014-2020 ha tingut lloc el 15 d'octubre de 2015 a la seu del Departament d'Economia i Coneixement de la Generalitat de Catalunya.
A continuació del Comitè, s'ha efectuat una visita in situ del projecte "BSC-CNS, Barcelona Supercomputing Center - Centre Nacional de Supercomputació", situat al campus nord de la Universitat Politècnica de Catalunya, cofinançat pel FEDER en el marc del Programa Operatiu del FEDER de Catalunya 2007-2013.
La reunió del tercer Comitè de Seguiment del Programa Operatiu FEDER de Catalunya 2014-2020 ha tingut lloc el 4 de maig de 2016 a la seu del Departament de la Vice presidència i d'Economia i Hisenda de la Generalitat de Catalunya.
A continuació del Comitè, s'ha efectuat la presentació del projecte de transferència de tecnologia "AIR-BRIDGE: Desenvolupament, validació i transferència al mercat d'un prototip de pont inflable per al transport en superfície de vehicles", executat pel Centre Internacional de Mètodes Numèrics en Enginyeria (CIMNE), i cofinançat pel Programa Operatiu FEDER Catalunya 2007-2013.
La reunió del quart Comitè de Seguiment del Programa Operatiu FEDER de Catalunya 2014-2020 ha tingut lloc el 31 de maig de 2017 al Departament de la Vicepresidència i d'Economia i Hisenda de la Generalitat de Catalunya.
A continuació del Comitè, s'ha efectuat la presentació del projecte de transferència de tecnologia "Real-Time Microwave Imaging Device for Endoscopic Explorations and Interventions (MiWEndo)", executat per la Universitat Pompeu Fabra en col·laboració amb l'Hospital Clínic i la Universitat Politècnica de Catalunya (Presentació 10).
El projecte va ser seleccionat en el marc de la línia d'ajuts per a projectes innovadors amb potencial d'incorporació al sector productiu (LLAVOR) convocada per l'Agència de Gestió d'Ajuts Universitaris i de Recerca (AGAUR) i cofinançada pel Programa Operatiu FEDER Catalunya 2014-2020.
El 28 de maig de 2018 es va celebrar a Barcelona la cinquena reunió del Comitè de Seguiment del Programa Operatiu FEDER de Catalunya 2014-2020, a l'edifici Mercè Rodoreda de la Universitat Pompeu Fabra.
El Comitè de Seguiment és l'òrgan encarregat d'assegurar l'eficàcia i qualitat de l'execució del Programa Operatiu.
En el Comitè estan representats la Comissió Europea, l'Administració General de l'Estat, la Generalitat de Catalunya, l'Administració local, els organismes competents en polítiques mediambientals i de gènere, i els interlocutors econòmics i socials a Catalunya.
A la reunió del Comitè també hi són convidats els organismes intermedis i els principals beneficiaris del Programa.
Al llarg de la sessió es van tractar els següents temes:
A continuació del Comitè, es va dur a terme una visita in situ del projecte " Construcció i equipament Pasqual Maragall ", executat per la Fundació Pasqual Maragall per al desenvolupament del programa científic en Alzheimer i altres malalties neurodegeneratives relacionades, cofinançat pel Programa Operatiu FEDER Catalunya 2014-2020, per un total de 2.500.000€.
L'objectiu 2 contribueix a donar suport a la reconversió econòmica i social de les zones que es troben en dificultats estructurals i que no estiguin incloses en l'objectiu 1.
Comprèn els antics objectius 2 i 5b i altres zones afectades per problemes de diversificació econòmica.
Globalment s'aplica a zones que es troben en mutació econòmica, en les zones rurals en declivi, en les zones deprimides dependents de la pesca i en els barris urbans amb dificultats
Alguns dels principals exemples que han tingut l'ajut comunitari (UE) dins del Document Únic de Programació (DOCUP) de Catalunya 2000-2006, FEDER i FSE, i que s'agrupen en cinc àmbits:
PROGRAMA OPERATIU DE COOPERACIÓ TERRITORIAL ESPANYA-FRANÇA-ANDORRA (POCTEFA) 2007-2013
El programa de cooperació transfronterera Espanya-França-Andorra de l'objectiu 3 de cooperació territorial europea 2007-2013 constitueix la quarta generació de suport financer comunitari orientat a reforçar la integració econòmica i social de la zona transfronterera entre Espanya i França, i com a novetat en aquest nou període, Andorra.
Els reptes de la programació 2007-2013 són afavorir l'emergència de projectes més estratègics i la concentració de mitjans en el tractament de qüestions que contribueixin a complir els objectius prioritaris de les actuacions estructurals, marcats en les agendes de Lisboa i Göteborg: "Convergència", "Competitivitat Regional i Treball" i "Cooperació Territorial Europea".
La despesa pública total prevista pel Programa POCTEFA 2007-2013 és de 257 milions d'euros per tot el període.
D'aquests el FEDER cofinançarà 168 milions d'euros.
El Programa POCTEFA 2007-2013 s'articula al voltant de tres eixos prioritaris, que es corresponen als objectius finals, i un eix d'assistència tècnica, a través dels quals es distribueixen els recursos provinents del FEDER:
Eix 1: Reforçar la integració transfronterera valoritzant els aspectes complementaris en el pla d'activitats econòmiques, de la innovació i del capital humà
Eix 2: Valoritzar els territoris, el patrimoni natural i cultural en una lògica sostenible, protegint i impulsant la gestió dels recursos mediambientals.
Eix 3: Millorar la qualitat de vida de la població mitjançant estratègies comuns d'estructuració territorial i de desenvolupament sostenible.
El proper divendres 29 de maig a les 11h tindrà lloc un webinari informatiu sobre la tercera convocatòria del programa ENI CBC MED per a projectes del capitalització.
La convocatòria s'ha obert el 6 de maig i el termini per a la presentació de propostes finalitza el 28 de juliol de 2020.
La Sessió informativa està organitzada per la Direcció General d'Afers Europeus i Mediterranis (Govern de Catalunya) en col·laboració amb l'IEMed i amb la participació de l'Antena a València del programa ENI CBC MED per a la Mediterrània Occidental, que serà l'encarregada de fer la presentació.
La jornada s'adreça a candidats interessats a participar a la convocatòria i té per objectiu presentar l'especificitat dels projectes de capitalització i resoldre els dubtes que es plantegin sobre el format i característiques d'aquest tipus de projectes.
11:30h Presentació de la convocatòria per a projectes de capitalització
Vincent Ernoux, coordinador de l'Antena ENI CBC MED de Valencia
Laura Bas, project officer de l'Antena ENI CBC MED de Valencia
El proper dijous 11 de juny de 2020 tindrà lloc un webinari interactiu sobre el procediment de modificacions de projectes i sobre les mesures excepcionals adreçades a reduir l'impacte de la situació derivada de la crisi sanitària pel coronavirus COVID-19 en els projectes programats del Programa de cooperació territorial Espanya-França-Andorra (POCTEFA) 2014-2020.
Aquest webinari està adreçat a tots els beneficiaris dels projectes programats.
El webinari tindrà una duració aproximada de 60 minuts i es faran 2 sessions, una en francès i una altra en castellà.
Inscripcions webinari en francès
El CTTI, executor de projectes TIC dins de la Generalitat, està liderant la captació de projectes cofinançats amb fons FEDER dins del Programa Operatiu FEDER de Catalunya.
Vistos els bons resultats i ritme d'execució, s'han doblat els seus objectius.
Per afrontar-los amb garantia, s'obre la convocatòria de 4 llocs de treball temporal:
En els últims anys, la Direcció General de Política Regional i Urbana de la Comissió Europea (DG REGIO) ha vingut assenyalant els obstacles fronterers jurídics i administratius imperants, que dificulten les interaccions a través de regions frontereres i que impedeixen als ciutadans accedir a la feina, l'educació, els serveis d'emergència i d'atenció de la salut, el treball i el transport públic a l'altre costat de la frontera.
Tot i el paper clau que Interreg ha exercit en els últims 30 anys, moltes de les dificultats que s'experimenten a les regions frontereres no es poden resoldre únicament a través de projectes Interreg, ja que les solucions solen implicar canvis en les lleis i/o en els procediments administratius.
És per tot això, que la Comissió Europea ha iniciat una consulta pública sobre els obstacles transfronterers, que estarà oberta fins el 20 de setembre de 2020, amb el propòsit d'establir un diàleg amb els ciutadans i els principals interessats, per tal d'obtenir un panorama general de les novetats que s'han produït des de l'aprovació al 2017 de la Comunicació Impulsar el creixement i la cohesió en les regions frontereres de la UE.
També es busca establir les bases per formular recomanacions constructives sobre la futura política de les regions.
En el marc del projecte europeu "Together4Cohesion", liderat per l'Assemblea de Regions d'Europa, i en el que participa Catalunya juntament amb altres regions europees, la Direcció General de Promoció Econòmica, Competència i Regulació del Departament de la Vicepresidència i d'Economia i Hisenda, ha elaborat un vídeo sobre el Programa Operatiu FEDER Catalunya 2014-2020 i el seu impacte en el territori, amb un seguit d'entrevistes a diferents entitats que hi han participat i, que ha estat possible gràcies als fons de cohesió.
En el marc del projecte europeu "Together4Cohesion", liderat per l'Assemblea de Regions d'Europa, i en el qual hi participa Catalunya juntament amb altres regions europees, s'ha elaborat un vídeo sobre el Programa Operatiu FEDER Catalunya 2014-2020 i el seu impacte en el territori, amb un seguit d'entrevistes a diferents entitats que hi han participat, que ha estat possible gràcies als fons de cohesió.
LLEI 15/2014, del 4 de desembre, de l'impost sobre la provisió de continguts per part de prestadors de serveis de comunicacions electròniques i de foment del sector audiovisual i la difusió cultural digital.
Per sentència de 6 de juliol de 2017 el Tribunal Constitucional declara inconstitucional el capítol I de la Llei.
Actualment no hi ha altres normatives ni directives distintes de les esmentades a l'apartat anterior
(Actualment l'ICEC no intervé en actes amb incidència sobre el domini públic.
(Actualment l'ICEC no intervé en actes amb incidència sobre la gestió dels serveis públics.
(Actualment l'ICEC no ha dictat actes nuls de ple dret o anul·lables que hagin estat objecte d'un procediment de revisió en via administrativa.
(Actualment l'ICEC no ha emès resolucions administratives amb rellevància pública.
L'ICEC no pot emetre resolucions judicials en matèria de transparència.
Actualment l'ICEC no ha respost a consultes sobre interpretació i aplicació de la normativa.
Actualment l'ICEC no ha respost a consultes sobre interpretació i/o aplicació de la normativa.
L'ICEC disposa d'un òrgan de control economicofinancer intern, nomenat pel seu Consell d'Administració en data 21 de juny de 2016.
La titular d'aquest òrgan és la gerent de l'ICEC, Mònica Arús Figa.
(Cerqueu els convenis de l'Institut Català de les Empreses Culturals)
L'ICEC assessora i acompanya les empreses i els professionals de la cultura dels diferents sectors: les arts escèniques, les arts visuals, l'audiovisual, la cultura digital, el llibre i la música, i posa a la seva disposició ajuts i eines de finançament, així com serveis per a la internacionalització, la capacitació empresarial i el desenvolupament de públics.
A través de les seves accions, l'ICEC col·labora en la construcció d'un teixit cultural competitiu i de qualitat i fomenta, també, els hàbits de consum i la generació de públics.
L'ICEC també gestiona la Filmoteca de Catalunya que té per missió recuperar, preservar, catalogar i restaurar el patrimoni fílmic i documental, i fer recerca i donar suport a l'educació i a la difusió de la cultura cinematogràfica, amb una atenció especial a la producció i la cultura cinematogràfica catalana.
A més l'ICEC és patró i membre fundador de la Fundació Sitges Festival Internacional de Cinema de Catalunya, membre del Consell d'administració i representant de la Generalitat de Catalunya de FiraTàrrega, soci del Parc Audiovisual de Catalunya, participa també com a soci protector d'Avalis i és membre fundador del Consorci del Pla de rehabilitació i equipament de teatres de Barcelona.
L'Institut Català de les Empreses Culturals (ICEC) és una institució pública del Departament de Cultura de la Generalitat de Catalunya que treballa pel desenvolupament i la consolidació del sector cultural impulsant les empreses i els professionals de la cultura per millorar-ne la competitivitat i la professionalització.
Podeu consultar l'estructura organitzativa de l'ICEC fent clic aquí.
Podeu consultar el pressupost de l'ICEC fent clic aquí.
7 d'octubre en streaming des del CCCB
L'ICEC, a través del Servei de Desenvolupament Empresarial (SDE), organitza la jornada en línia de presentació de l'estudi: Lideratge mediambiental en el sector cultural i creatiu català, impulsat pel Consell Nacional de la Cultura i de les Arts (Conca).
Aquesta tindrà lloc el dimecres 7 d'octubre en streaming des del CCCB.
L'any 2017, l'SDE situava la crisi climàtica en l'agenda professional del sector cultural català amb la jornada: Sostenibilitat i canvi climàtic: un nou repte per a la cultura.
El CoNCA va recollir el testimoni d'aquella jornada i ha impulsat el present estudi amb l'ambició de dotar el sector d'una eina de diagnòstic d'acció ambiental que pugui proveir de recomanacions que ajudin a la presa de decisions adaptades als reptes mediambientals, socials i econòmics als quals ens enfrontem, fomentant valors sostenibles que generin coneixement, capacitats, talent i resiliència dins el teixit cultural i artístic de Catalunya.
Els professionals artístics i les organitzacions culturals de tot el món estan transformant la gestió de la seva activitat mitjançant la implementació de plans d'acció sostenibles de manera pràctica i tangible amb la finalitat de reduir el consum d'energia, utilitzar materials responsables i, en definitiva, reduir l'impacte ambiental de la seva activitat cultural.
Aquest tipus d'actuació no només té uns resultats positius pel que fa al medi ambient, sinó que també té una repercussió econòmica i social positiva.
La comunitat cultural i artística es troba en una posició privilegiada per democratitzar aquesta transició i empènyer els marges de les nostres nocions individuals i col·lectives, així com encarnar la transformació a què ens enfrontem a través de la recerca de solucions pràctiques.
La jornada comptarà amb la participació de professionals i empreses que destaquen per la seva tasca innovadora i compromesa per a una gestió responsable i sostenible i comptarà com a eix central amb la participació de l'empresa que ha realitzat l'estudi, Julie's Bicycle, organització líder a nivell europeu en matèria d'acció climàtica i ambiental dins del sector cultural i creatiu.
Article " Lideratge mediambiental en el sector cultural català "
Vídeo ' Lideratge mediambiental en 300 paraules ", a càrrec de Laura Pando
L'objectiu del Mercat Documental Euro-mediterrani i Pitching (MEDIMED) és promoure el diàleg professional i intercultural entre els professionals europeus i millorar la distribució del documental i les coproduccions entre els estats membres del nord i del sud de la Unió Europea.
El Medimed (Mercat Documental Euro_mediterrani i Pitching) arriba enguany a la seva 21a edició, transformada per motius sanitaris en una edició totalment virtual que tindrà lloc entre el 5 i el 9 d'octubre.
El salt al format online no resta ambició al mercat, que segueix apostant pel documental i que vol afavorir la promoció i la distribució de films i projectes de la Unió Europea i dels països del sud de la Mediterrània.
El Mercat vol, d'acord amb aquest objectiu, crear un espai de negoci real, dissenyat per faciltar l'intercanvi creatiu i professional entre els productors independents, les televisions i els distribuïdors internacionals, amb la finalitat de facilitar les coproduccions documentals i l'establiment de xarxes de relació entre els professionals d'una i altra banda de la Mediterrània.
El mercat ofereix diverses activitats, com:
Enguany, els 70 projectes escollits per formar part del Medimed provenen de 24 països diferents, i hi destaca la participació catalana, amb 25 produccions o projectes de produccions que es presenten en les diferents seccions del mercat.
Com cada any, l'ICEC dona suport al mercat i, a través de la seva marca per a la internacionalització del cinema català, Catalan Films, realitza diferents accions de promoció i publicitat de les empreses catalanes participants al fòrum.
La presentació es realitzarà aquest dimarts 6 d'octubre a la Filmoteca de Catalunya
El TERRA GOLLUT film festival, que compta amb el suport de l'ICEC, és un certamen de cinema compromès en la
transformació social que té com a un dels objectius principals arribar a públics que no tenen accés a la cultura de manera habitual ni al cinema d'aquest àmbit.
El certamen se celebrarà del 9 al 30 d'octubre i aquest any s'hi han presentat més de 200 obres de 24 nacionalitats diferents.
Cal remarcar que, per primera vegada, tots els films forans que estan rodats en una llengua no oficial a Catalunya es subtitularan al català, gràcies a la col·laboració de la Direcció General de Política Lingüística.
Durant el festival, es projectaran una cinquantena d'obres diferents i hi haurà tres seccions a concurs: curts, llargmetratges i fotografia.També es donaran diversos premis per als millors treballs i es farà un reconeixement a la trajectòria de la muntadora catalana Teresa Font Guiteras, que l'any passat va guanyar el seu segon Goya per 'Dolor y Gloria' de Pedro Almodóvar.
Consulteu més informació i la programació aquí